ประกาศคณะกรรมการกำกับกิจการพลังงานเรื่องมาตรการป้องกัน แก้ไข และติดตามตรวจสอบผลกระทบสิ่งแวดล้อมสำหรับผู้ประกอบกิจการผลิตไฟฟ้าที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ (ฉบับที่ ๒)พ.ศ. ๒๕๖๑ โดยที่เป็นการสมควรแก้ไขเพิ่มเติมประกาศคณะกรรมการกำกับกิจการพลังงานเรื่อง มาตรการป้องกัน แก้ไข และติดตามตรวจสอบผลกระทบสิ่งแวดล้อมสำหรับผู้ประกอบกิจการผลิตไฟฟ้าที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ ขึ้นไป พ.ศ. ๒๕๕๙อาศัยอำนาจตามความในข้อ ๔ วรรคหนึ่งของระเบียบคณะกรรมการกำกับกิจการพลังงานว่าด้วยมาตรการป้องกันแก้ไขและติดตามตรวจสอบผลกระทบสิ่งแวดล้อมสำหรับผู้ได้รับการยกเว้นไม่ต้องจัดทำรายงานการวิเคราะห์ผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมพ.ศ. ๒๕๕๕ ประกอบกับมติคณะกรรมการกำกับกิจการพลังงาน ในการประชุมครั้งที่ ๒๒/๒๕๖๑ (ครั้งที่๕๒๓) เมื่อวันที่ ๒๓ พฤษภาคม ๒๕๖๑ คณะกรรมการจึงออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการกำกับกิจการพลังงาน เรื่อง มาตรการป้องกัน แก้ไขและติดตามตรวจสอบผลกระทบสิ่งแวดล้อม สำหรับผู้ประกอบกิจการผลิตไฟฟ้าที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ (ฉบับที่ ๒) พ.ศ. ๒๕๖๑ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความใน๑.๑ ของ ๑) ด้านสิ่งแวดล้อม ใน ๒.๒ เกณฑ์การปฏิบัติด้านการคัดเลือกพื้นที่ก่อสร้างโครงการและการออกแบบการก่อสร้างแห่งประมวลหลักการปฏิบัติ (Code of Practice: CoP) สำหรับโครงการโรงไฟฟ้าพลังความร้อนที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ ที่แนบท้ายประกาศคณะกรรมการกำกับกิจการพลังงาน เรื่อง มาตรการป้องกันแก้ไข และติดตามตรวจสอบผลกระทบสิ่งแวดล้อมสำหรับผู้ประกอบกิจการผลิตไฟฟ้าที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ พ.ศ. ๒๕๕๙ และให้ใช้ความต่อไปนี้แทน๑.๑ ต้องไม่อยู่ในพื้นที่น้ำท่วม มีข้อจำกัดทางด้านภูมิศาสตร์ ชลศาสตร์และพื้นดิน (พื้นที่น้ำท่วม หมายถึง ลักษณะพื้นที่น้ำท่วมที่เป็นปกติวิสัยเป็นพื้นที่ที่เป็นทางไหลของน้ำและไม่เป็นพื้นที่ที่กีดขวางทางน้ำ) เว้นแต่ในกรณีที่สามารถแสดงมาตรการเพื่อลดผลกระทบด้านสิ่งแวดล้อมที่อาจเกิดขึ้นจากการพัฒนาโครงการโดยมีมาตรการในการป้องกันแก้ไขน้ำท่วมในปัจจุบันและในอนาคตข้อ ๔ ให้ยกเลิกความใน๒.๔ ของ ๒) ด้านการวางแผน ใน ๒.๒เกณฑ์การปฏิบัติด้านการคัดเลือกพื้นที่ก่อสร้างโครงการและการออกแบบการก่อสร้างแห่งประมวลหลักการปฏิบัติ (Code of Practice : CoP) สำหรับโครงการโรงไฟฟ้าพลังความร้อนที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ ที่แนบท้ายประกาศคณะกรรมการกำกับกิจการพลังงาน เรื่องมาตรการป้องกัน แก้ไข และติดตามตรวจสอบผลกระทบสิ่งแวดล้อมสำหรับผู้ประกอบกิจการผลิตไฟฟ้าที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ พ.ศ. ๒๕๕๙ และให้ใช้ความต่อไปนี้แทน๒.๔ ระยะห่างจากพื้นที่อยู่อาศัย (residential areas) จากขอบเขตพื้นที่โครงการเพียงพอที่จะไม่เกิดความเดือดร้อนรำคาญจากเสียงรบกวนและกลิ่นโดยระยะห่างไม่น้อยกว่า ๓๐๐ เมตร เว้นแต่ในกรณีที่สามารถแสดงมาตรการเพื่อลดผลกระทบด้านสิ่งแวดล้อมโดยมีการใช้อุปกรณ์หรือกระบวนการใด ๆ ที่สามารถลดเสียงรบกวนและกลิ่นและมีมาตรการรองรับผลกระทบที่อาจเกิดขึ้นได้เพื่อลดข้อห่วงกังวลของประชาชนและผู้มีส่วนได้เสีย ทั้งนี้ อาจมีหนังสือจากเจ้าของที่ดินภายในระยะห่างดังกล่าวแสดงเจตนาว่าไม่ขัดข้องให้มีการพัฒนาโครงการด้วยก็ได้ข้อ ๕ ให้ยกเลิกความใน๑) ด้านคุณภาพอากาศ ใน ๒.๔ เกณฑ์การปฏิบัติด้านการตรวจวัดคุณภาพสิ่งแวดล้อมพื้นฐานก่อนมีโครงการ แห่งประมวลหลักการปฏิบัติ (Code of Practice : CoP) สำหรับโครงการโรงไฟฟ้าพลังความร้อนที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ ที่แนบท้ายประกาศคณะกรรมการกำกับกิจการพลังงาน เรื่องมาตรการป้องกัน แก้ไข และติดตามตรวจสอบผลกระทบสิ่งแวดล้อมสำหรับผู้ประกอบกิจการผลิตไฟฟ้าที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ พ.ศ. ๒๕๕๙ และใช้ความต่อไปนี้แทน๑) ด้านคุณภาพอากาศก.นำเสนอผลการตรวจวัดคุณภาพอากาศในบรรยากาศในระหว่างการศึกษารอบพื้นที่โครงการ อย่างน้อย๒ จุด ครอบคลุมพื้นที่ที่อาจได้รับผลกระทบจากโครงการ โดยให้พิจารณาตำแหน่งของจุดตรวจวัดตามข้อมูลลมและสภาพภูมิประเทศของพื้นที่ศึกษาและทำการตรวจวัดติดต่อกันอย่างน้อย ๗ วัน อย่างน้อย ๒ ช่วงทิศทางลมหลักพร้อมทั้งให้บันทึกกิจกรรมที่เกิดขึ้นโดยรอบขณะทำการตรวจวัด ทั้งนี้ ให้แนบแผนผังแสดงตำแหน่งจุดตรวจวัดคุณภาพอากาศในบรรยากาศไว้ด้วยโดยมีพารามิเตอร์ที่กำหนด เช่น ฝุ่นละอองรวม (TSP) ฝุ่นละอองขนาดเล็ก(PM๑๐) ก๊าซซัลเฟอร์ไดออกไซด์ และก๊าซไนโตรเจนไดออกไซด์ และรวบรวมข้อมูลผลการตรวจวัดคุณภาพอากาศในบรรยากาศจากหน่วยงานราชการที่มีการตรวจวัดในพื้นที่(ถ้ามี)ข. นำเสนอผลการตรวจวัดพารามิเตอร์ไดออกซิน/ฟิวแรน (Dioxin/Furan) อย่างน้อย ๑ วัน ต่อ ๑สถานีตรวจวัดคุณภาพอากาศในช่วงเวลาเดียวกับการตรวจวัดคุณภาพอากาศเพื่อใช้เป็นข้อมูลพื้นฐานในการเปรียบเทียบกับข้อมูลคุณภาพสิ่งแวดล้อมภายหลังมีโครงการข้อ ๖ ให้ยกเลิกความใน (๒) ใน ก. น้ำผิวดิน ของ๓) ด้านอุทกวิทยาและคุณภาพน้ำ ใน ๒.๔เกณฑ์การปฏิบัติด้านการตรวจวัดคุณภาพสิ่งแวดล้อมพื้นฐานก่อนมีโครงการแห่งประมวลหลักการปฏิบัติ (Code of Practice : CoP) สำหรับโครงการโรงไฟฟ้าพลังความร้อนที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ ที่แนบท้ายประกาศคณะกรรมการกำกับกิจการพลังงาน เรื่องมาตรการ ป้องกัน แก้ไข และติดตามตรวจสอบผลกระทบสิ่งแวดล้อมสำหรับผู้ประกอบกิจการผลิตไฟฟ้าที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ พ.ศ. ๒๕๕๙ และให้ใช้ความต่อไปนี้แทน(๒) แสดงข้อมูลผลการตรวจวัดคุณภาพน้ำผิวดินในแหล่งน้ำที่เกี่ยวข้องกับกิจกรรมของโครงการอย่างน้อย ๑ ครั้ง พร้อมทั้งเปรียบเทียบกับค่ามาตรฐานคุณภาพน้ำผิวดินที่เกี่ยวข้องโดยมีพารามิเตอร์ที่กำหนด ได้แก่ อุณหภูมิ (T) ความเป็นกรด- ด่าง (pH) สารแขวนลอย (SS) สารละลายทั้งหมด(TDS) บีโอดี (BOD) ค่าซีโอดี (COD) โคลิฟอร์มทั้งหมด และฟีคัลโคลิฟอร์ม (TCB, FCB) และโลหะหนัก เช่น แมงกานีส (Mn) แคดเมียม (Cd) สังกะสี (Zn) ตะกั่ว (Pb) และปรอททั้งหมด(Total Hg) ทั้งนี้ แสดงแผนผังตำแหน่งสถานีตรวจวัดคุณภาพน้ำผิวดินด้วยข้อ ๗ ให้ยกเลิกความในข. น้ำใต้ดิน ของ ๓) ด้านอุทกวิทยาและคุณภาพน้ำ ใน ๒.๔ เกณฑ์การปฏิบัติด้านการตรวจวัดคุณภาพสิ่งแวดล้อมพื้นฐานก่อนมีโครงการแห่งประมวลหลักการปฏิบัติ (Code of Practice : CoP) สำหรับโครงการโรงไฟฟ้าพลังความร้อนที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า ๑๐ เมกะวัตต์ ที่แนบท้ายประกาศคณะกรรมการกำกับกิจการพลังงาน เรื่องมาตรการป้องกัน แก้ไข และติดตามตรวจสอบผลกระทบสิ่งแวดล้อม สำหรับผู้ประกอบกิจการผลิตไฟฟ้าที่ใช้ขยะมูลฝอยเป็นเชื้อเพลิงที่มีกำลังผลิตติดตั้งต่ำกว่า๑๐ เมกะวัตต์ พ.ศ. ๒๕๕๙ และให้ใช้ความต่อไปนี้แทนข. น้ำใต้ดิน จัดทำข้อมูลพื้นฐาน (Baseline information) ของน้ำใต้ดินเพื่อเป็นฐานข้อมูลด้านคุณภาพน้ำใต้ดินและลักษณะอุทกวิทยาของน้ำใต้ดินในบริเวณพื้นที่ตั้งโครงการเช่น ทิศทางการไหล และระดับความลึก เป็นต้น รวมทั้งนำเสนอข้อมูลผลการตรวจวัดคุณภาพน้ำใต้ดินในบริเวณพื้นที่ตั้งโครงการโดยมีการตรวจวัดอย่างน้อย๑ ครั้ง และให้มีพารามิเตอร์การตรวจวัดโลหะหนัก เช่น แมงกานีส (Mn) แคดเมียม (Cd) สังกะสี (Zn) ตะกั่ว(Pb) และปรอท (Hg) ทั้งนี้ ให้มีการเปรียบเทียบกับค่ามาตรฐานคุณภาพน้ำใต้ดินที่หน่วยงานราชการกำหนดด้วยประกาศ ณ วันที่ ๕ มิถุนายน พ.ศ. ๒๕๖๑พรเทพ ธัญญพงศ์ชัยประธานกรรมการกำกับกิจการพลังงานพรวิภา/จัดทำ๒ ตุลาคม๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๖๒ ง/หน้า ๑๓/๑๐ กรกฎาคม ๒๕๖๑